**Predmet: Upute za popunjavanje godišnjeg upitnika revizorskog društva za 2023. godinu**

* ***daje se***

Prema nadležnostima koje Ministarstvo financija ima u smislu Zakona o reviziji (Narodne novine, br. 127/17 i 27/24) i provedbe Uredbe (EU) br. 537/2014 Europskog parlamenta i Vijeća od 16. travnja 2014. godine o posebnim zahtjevima u vezi zakonske revizije subjekata od javnog interesa i stavljanju izvan snage Odluke Komisije 2005/909/EZ (u daljnjem tekstu: Uredba (EU) br. 537/2014), u svrhu prikupljanja podataka od revizorskih društava i obrade podataka za potrebe nadzornih aktivnosti, daje se Godišnji upitnik revizorskog društva za 2023. godinu u elektroničkom formatu.

Godišnji upitnik revizorskog društva dostavlja se popunjavanjem elektroničkog Upitnika prijavom korisnika na link:

<https://e-upitnik.gov.hr/index.php/825825/lang-hr>

Upitniku je potrebno priložiti potpisani od strane odgovorne osobe i ovjereni obrazac Potvrda o točnosti i potpunosti podataka (prilog 1) u PDF formatu te prilog 2 Popis klijenata za ugovorene zakonske revizije godišnjih financijskih izvještaja i revizije godišnjih konsolidiranih financijskih izvještaja subjekata od javnog interesa (članak 3. Zakona o računovodstvu; Narodne novine, br. 78/15, 120/16, 116/18, 42/20, 47/20, 114/22 i 82/23). *Prilog 2* popunjava revizorsko društvo koje je obavljalo reviziju financijskih izvještaja subjekata od javnog interesa.

Rok za dostavu popunjenih Upitnika je najkasnije do 15. lipnja 2024. godine.

Ministarstvo financija prikupljene podatke revizorskih društava koristit će isključivo u svrhe ispunjenja ciljeva i zadaća sukladno odredbama Zakona o reviziji i Uredbe (EU) br. 537/2014 te će s istim postupati sukladno propisima koji uređuju zaštitu tajnosti podataka.

Za dodatne informacije u vezi Godišnjih upitnika kontaktirati Ministarstvo financija - Samostalni sektor za nadzor revizije, putem e-mail adrese [nadzor.revizije@mfin.hr](mailto:nadzor.revizije@mfin.hr)